**OSJEČKO-BARANJSKA ŽUPANIJA**

GIMNAZIJA BELI MANASTIR

Klasa: 602-03/18-01

Urbroj: 2100/21-18-01-82

GODIŠNJE IZVJEŠĆE ZA ŠKOLSKU GODINU 2017./2018.

Beli Manastir, kolovoz 2018.

**UVOD**

Ove je godine nastava trajala od 4. rujna 2017. do 15. lipnja, odnosno za maturante do 22. svibnja 2018.

Prvo je polugodište trajalo od 4. rujna do 22. prosinca 2017. , a drugo od 15. siječnja do 15. lipnja, odnosno 22. svibnja 2018.

Zimski je odmor trajao od 27. prosinca 2017. do 12. siječnja 2018. , a proljetni od 29. ožujka do 6. travnja 2018.

Odlukom Nastavničkoga vijeća 30. travnja – dan uoči Praznika rada – i 1. lipnja – nakon Tijelova – bili su nenastavni dani.

Planirana je satnica iz svih predmeta ostvarena uz ponešto viška.

**POPIS ZAPOSLENIKA**

Tablica koja slijedi prikazuje zaposlenike koji su obavljali navedene poslove u Gimnaziji Beli Manastir na kraju nastavne godine:

**Pedagoško-razvojna služba:**

|  |  |  |
| --- | --- | --- |
| **IME I PREZIME** | **STRUČNA SPREMA** | **RADNO MJESTO** |
| Veljko Frank | VSS | Ravnatelj |
| Nina Savić | VSS | Pedagoginja |
| Kristina Vinojčić Tota | VSS | Knjižničarka |
| Mirta Burcar | VSS | Knjižničarka |

**Nastavnici:**

|  |  |  |
| --- | --- | --- |
| **IME I PREZIME** | **STRUČNA SPREMA** | **RADNO MJESTO** |
| Janja Matijević | VSS | Prof. Hrvatskoga jezika |
| Sanja Zagorščak | VSS | Prof. Hrvatskoga jezika |
| Iboja Berdalović | VSS | Prof. Matematike |
| Ljiljana Jeftimir | VSS | Prof. Matematike i Informatike |
| Olgica Urošević | VSS | Prof. Engleskoga jezika |
| Klara Bošnjaković | VSS | Prof. Engleskoga jezika |
| Ivana Šošić\* | VSS | Prof. Njemačkoga jezika\* |
| Anica Novokmet | VSS | Prof. Biologije |
| Dubravka Radić | VSS | Prof. Kemije |
| Sofija Radojčić | VSS | Prof. Kemije |
| Vjekoslav Sučić | VSS | Prof. Povijesti |
| Vlasta Kajtar | VSS | Prof. T. Z. K. |
| Vladimir Bukalo | VSS | Prof. T. Z. K. |
| Helena Čičin\*\* | VSS | Prof. Filozofije, Etike, Logike i Engleskoga jezika |
| Danijela Matijević\*\* | VSS | Prof. Politike i gospodarstva |
| Krunoslav Vukelić\*\* | VSS | Prof. Sociologije |
| Danijela Sesar\*\*\* | VSS | Prof. Fizike |
| Igor Jakobfi | VSS | Vjeroučitelj |
| Dragan Vukadinović | SSS | Vjeroučitelj |
| Suzana Vencl | VSS | Prof. Glazbene umjetnosti |
| Tomislav Livaja | VSS | Prof. Likovne umjetnosti |
| Anastazija Kalčić | VSS | Prof. Psihologije |
| Igor Zdenčanović | VSS | Prof. Latinskoga jezika |
| Nevena Beuk | VSS | Prof. Geografije |
| Senka Zundanović | VSS | Prof. Srpskoga jezika |
| Nina Savić | VSS | Prof. Talijanskoga jezika |

\*Ivana Šošić zamjenjivala je Tamaru Bukalo koja je tijekom cijele nastavne godine bila na rodiljnom dopustu.

\*\*Helena Čičin, Danijela Matijević i Krunoslav Vukelić zamjenjuju Bratislavu Bosić koja je na bolovanju. Uz to, Helena Čičin preuzela je i 7 sati Engleskoga jezika koje je prije nje odrađivala Vanja Kovač. Prof. Kovač je u nastavi Filozofije, Etike i Logike zamjenjivala prof. Bosić dok u veljači nije napustila školu i otišla na novo radno mjesto.

\*\*\*Danijela Sesar od svibnja zamjenjuje Maju Bratuševac koja je na bolovanju.

**Administrativno-tehničko osoblje:**

|  |  |  |
| --- | --- | --- |
| **IME I PREZIME** | **STRUČNA SPREMA** | **RADNO MJESTO** |
| Vedrana Bagarić | VSS | Tajnik |
| Aleksandra Bare | VSS | Voditeljica računovodstva |
| Ivan Mazur | VSS | Administrator |

**Pomoćno osoblje:**

|  |  |  |
| --- | --- | --- |
| **IME I PREZIME** | **STRUČNA SPREMA** | **RADNO MJESTO** |
| Jovanka Hazenauer | SSS | Spremačica |
| Katica Smolčić | SSS | Spremačica |
| Savo Đurđević | SSS | Domar |

**UČENICI**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Odjel** | **Uk.** | **M.** | **Ž.** | **RKT.vj.** | **Prav.vj.** | **Etika** | **I.** | | | **II.** | | |
| **E** | **NJ** | | **E** | **NJ** | |
| **1.E** | 13 | 0 | 13 | 12 | 0 | 1 | 13 | | 0 | 0 | | 13 |
| **1.O** | 12 | 4 | 8 | 4 | 7 | 1 | 9 | | 3 | 3 | | 9 |
| **Uk.** | 25 | 4 | 21 | 16 | 7 | 2 | 22 | | 3 | 3 | | 22 |
| **2.E** | 17 | 10 | 7 | 12 | 3 | 2 | 17 | | 0 | 0 | | 17 |
| **2.O** | 21 | 9 | 12 | 13 | 2 | 6 | 16 | | 5 | 5 | | 16 |
| **Uk.** | 38 | 19 | 19 | 25 | 5 | 8 | 33 | | 5 | 5 | | 33 |
| **3.E** | 13 | 5 | 8 | 8 | 1 | 4 | 13 | | 0 | 0 | | 13 |
| **3.O** | 12 | 4 | 8 | 9 | 0 | 3 | 12 | | 0 | 0 | | 12 |
| **Uk.** | 25 | 9 | 16 | 17 | 1 | 7 | 25 | | 0 | 0 | | 25 |
| **4.E** | 18 | 3 | 15 | 18 | 0 | 0 | 17 | | 1 | 1 | | 17 |
| **4.O** | 22 | 5 | 17 | 10 | 7 | 5 | 19 | | 3 | 3 | | 19 |
| **Uk.** | 40 | 8 | 32 | 28 | 7 | 5 | 36 | | 4 | 4 | | 36 |
| **Sveuk.** | 128 | 40 | 88 | 86 | 20 | 22 | 116 | | 12 | 12 | | 116 |
| **%** | 100 | 31 | 69 | 67 | 16 | 17 | 91 | | 9 | 9 | | 91 |

**IZBORNA I FAKULTATIVNA NASTAVA**

|  |  |  |  |  |  |  |
| --- | --- | --- | --- | --- | --- | --- |
| ODJEL | HRV.IZB. | INFORMAT. | ENG.IZB. | MAT.IZB. | FAKULT. SRPSKI | FAKULT. TALIJANSKI |
| 1.E | / | / | / | / | / | / |
| 1.O | / | / | / | / | 4 | / |
| 2.E | / | / | 17 | / | 3 | 1 |
| 2.O | / | / | 21 | / | 1 | 3 |
| 3.E | 1 | 12 | / | / | / | / |
| 3.O | 7 | 5 | / | / | / | 2 |
| 4.E | / | / | / | 18 | / | / |
| 4.O | / | / | / | 22 | 5 | 1 |
| Uk. | 8 | 17 | 38 | 40 | 13 | 7 |

Učenici trećeg razreda bili su podijeljeni u skupine, ovisno jesu li odabrali Hrvatski jezik ili Informatiku kao izborni predmet. U drugom razredu nije bilo podjele na skupine, s obzirom na to da se cijeli razredni odjel odlučio za isti izborni predmet, tj. Engleski jezik. Svi su maturanti izborno slušali Matematiku, ali s obzirom na činjenicu da je izborna nastava Matematike bila usmjerena na pripremu za državnu maturu, podijelili su se u skupine, ovisno o tome jesu li željeli polagati višu ili nižu razinu.

Učenici koji su to željeli, njegovali su fakultativno srpski jezik kao materinski i to podijeljeni u dvije skupine: prvi i drugi te treći i četvrti razred. Svaka je skupina imala po dva sata tjedno.

Talijanski su jezik svi zainteresirani učenici slušali zajedno, tj. imali su po dva sata tjedno.

**OSTVARENJE SATI U NASTAVI**

|  |  |  |  |
| --- | --- | --- | --- |
| **Odjel** | **Planirano** | **Ostvareno** | **Razlika** |
| 1.E | 1190 | 1203 | + 13 |
| 1.O | 1470 | 1479 | + 9 |
| 2.E | 1416 | 1416 | 0 |
| 2.O | 1645 | 1653 | + 8 |
| 3.E | 1303 | 1304 | + 1 |
| 3.O | 1405 | 1415 | + 10 |
| 4.E | 1282 | 1293 | + 11 |
| 4.O | 1452 | 1453 | + 1 |
| **ukupno** | **11163** | **11216** | **+ 53** |

**PREGLED USPJEHA I IZOSTANAKA NAKON ZAVRŠETKA NASTAVNE GODINE**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Odjel** | **Br.uč.** | **Br.neg.ocj.** | **5** | **4** | **3** | **2** | **1/1** | **1/2** | **1/3** | **N** | **Opr.** | **Neopr.** |
| 1.E | 13 | 2 | 2 | 7 | 2 | 0 | 2 | 0 | 0 | 0 | 1106 | 16 |
| 1.O | 12 | 9 | 4 | 5 | 1 | 0 | 0 | 1 | 1 | 0 | 1628 | 26 |
| 2.E | 17 | 9 | 4 | 6 | 2 | 0 | 2 | 2 | 1 | 0 | 1631 | 20 |
| 2.O | 21 | 4 | 7 | 8 | 3 | 0 | 2 | 0 | 0 | 1 | 2287 | 28 |
| 3.E | 13 | 1 | 6 | 3 | 2 | 0 | 1 | 0 | 0 | 1 | 1351 | 26 |
| 3.O | 12 | 2 | 4 | 4 | 2 | 0 | 2 | 0 | 0 | 0 | 1718 | 35 |
| 4.E | 18 | 2 | 4 | 10 | 2 | 0 | 1 | 1 | 0 | 0 | 2162 | 28 |
| 4.O | 22 | 3 | 7 | 7 | 5 | 0 | 3 | 0 | 0 | 0 | 1983 | 64 |
| **Uk.** | **128** | **32** | **38** | **50** | **19** | **0** | **13** | **4** | **2** | **2** | **13866** | **243** |

U školi je najviše vrlo dobrih učenika: 39 %. Najviši udio odlikaša je u 3. E: 46 %.

Na kraju nastavne godine ostale su neocijenjene dvije učenice: jedna iz Matematike (zbog velikoga broja izostanaka) i jedna iz Hrvatskoga jezika (zbog prelaska iz škole koja se nalazi u Republici Srbiji) . Obje su uspješno položile predmetni, odnosno razlikovni ispit.

Nakon nastavne godine, imali smo sedam zahtjeva za ispite pred povjerenstvom: tri zahtjeva iz Biologije, dva iz Likovne umjetnosti, jedan iz Hrvatskoga jezika te jedan iz Geografije. Ove godine niti jedan ispit pred povjerenstvom nije uspješno položen. No, Nastavničko vijeće odlučilo je učenici nedovoljnim ocijenjenoj iz Likovne umjetnosti i na kraju nastavne godine i pred povjerenstvom, na sjednici zaključiti ocjenu dovoljan kako ne bi propustila ljetni rok mature, a s obzirom da se nedovoljan školski uspjeh iz Likovne umjetnosti u njenom slučaju nije odnosio na cijelu nastavnu godinu.

Dopunski je rad pohađalo ukupno sedamnaestero učenika i to: 18 sati iz predmeta čija je satnica četiri sata tjedno, 15 sati iz predmeta sa satnicom od po 3 sata tjedno, 12 sati iz dvosata, a 10 iz jednosata.

Nakon dopunskog rada, šestero učenika nije zadovoljilo: jedan iz Hrvatskoga jezika, a petero iz Fizike. Oni su upućeni na popravni ispit koji su u kolovozu uspješno položili.

Unatoč tomu što situacija i dalje nije idealna, možemo zaključiti da je samovrednovanje koje smo proveli dalo željene rezultate: naime, bilježi se i dalje silazni trend izostanaka, kako neopravdanih, tako i izostanaka općenito.

**NEGATIVNE OCJENE S OBZIROM NA NASTAVNE PREDMETE ZAKLJUČENE NA KRAJU NASTAVNE GODINE**

|  |  |
| --- | --- |
| PREDMET | BROJ NEGATIVNIH OCJENA |
| Fizika | 11 |
| Povijest | 6 |
| Biologija | 4 |
| Likovna umjetnost | 3 |
| Hrvatski jezik | 3 |
| Matematika | 2 |
| Latinski jezik | 1 |
| Engleski jezik | 1 |
| Geografija | 1 |

**PEDAGOŠKE MJERE**

|  |  |  |  |  |  |
| --- | --- | --- | --- | --- | --- |
| ODJEL | POHVALA R. V. | POHVALA N. V. | OPOMENA RAZREDNIKA | UKOR R. V. | OPOMENA PRED ISKLJUČENJE |
| 1.E | 2 | 0 | 0 | 0 | 0 |
| 1.O | 4 | 0 | 1 | 0 | 0 |
| 2.E | 3 | 1 | 2 | 0 | 0 |
| 2.O | 7 | 0 | 1 | 0 | 0 |
| 3.E | 4 | 2 | 0 | 0 | 0 |
| 3.O | 4 | 0 | 3 | 0 | 0 |
| 4.E | 4 | 0 | 8 | 0 | 2 |
| 4.O | 5 | 2 | 5 | 0 | 0 |
| **Uk.** | **33** | **5** | **20** | **0** | **2** |

Posebno ističemo učenike koje je Nastavničko vijeće pohvalilo zbog prosjeka 5,00:

* Romanu Ljepojević (2. E)
* Anju Ćuk (3. E)
* Leu Vadas (3. E)
* Saru Bonet (4. O)
* Anu Marjanović (4. O) .

**DRŽAVNA MATURA**

Od ukupno četrdesetero ovogodišnjih maturanata, četvero nije pristupilo državnoj maturi u ljetnom roku zbog negativnih ocjena na kraju nastavne godine. Maturi je u ljetnom roku pristupio i jedan prošlogodišnji maturant.

Četvero maturanata koji nisu polagali maturu u ljetnom, pristupilo je jesenskomu roku.

Članovi Školskoga ispitnog povjerenstva bili su sljedeći profesori: ravnatelj Veljko Frank, ispitna koordinatorica Ljiljana Jeftimir, Klara Bošnjaković, Sofija Radojčić, Janja Matijević, Iboja Berdalović i Nina Savić.

U ljetnom je roku školu posjetio nadzornik nacionalnoga centra za vanjsko vrednovanje obrazovanja kako bi provjerio odvija li se matura uredno.

**ZNAČAJNA POSTIGNUĆA**

Sljedeća tablica prikazuje prva tri mjesta na županijskim natjecanjima:

|  |  |  |  |  |
| --- | --- | --- | --- | --- |
| NATJECANJE | UČENIK | ODJEL | PLASMAN | MENTOR |
| Osnove informatike | Josip Kovač | 2. O | 1. | Ljiljana Jeftimir |
| Osnove informatike | Ivan Kovač | 2. O | 2. | Ljiljana Jeftimir |
| Programiranje | Matej Jakopec | 3. O | 1. | Ljiljana Jeftimir |
| Geografija | Dimitrije Vukadinović | 4. O | 3. | Nevena Beuk |
| Matematika | Josip Kovač | 2. O | 1. | Iboja Berdalović |

Radijska emisija Anje Ćuk, Lee Vadas i Bartola Zvečevca, a pod vodstvom profesorice Hrvatskoga jezika Sanje Zagorščak, dobila je prigodu prezentirati se u Primoštenu kao jedna od sedam najboljih u državi.

Braća Kovač sudjelovala su na državnim natjecanjima iz Informatike i Matematike zahvaljujući izvrsnim rezultatima na županijskima.

.

**ODGOJNO-OBRAZOVNI RAD**

Na početku školske godine, svi su nastavnici predali pedagoginji operativne programe rada.

Predsjednici školskih aktiva također su joj predali planove rada aktiva. U skladu s tim planovima, obilježavali smo različite značajne prigode.

Godišnji plan i program rada najvećim je dijelom ostvaren. Pojedine aktivnosti koje iz određenih razloga nisu ostvarene, bit će navedene u osvrtu na ostvarenje Školskoga kurikuluma.

Neke smo prigode obilježili na poseban način. Npr. Dane zahvalnosti za plodove zemlje, obilježili smo skupljanjem pomoći za socijalno ugrožene u suradnji s udrugom ,,Sveti Martin“ .

Tijekom godine vođena je evidencija izvannastavnih aktivnosti.

Profesori su pripremali zainteresirane učenike za natjecanja u kojima su, kako je ranije prikazano, bili vrlo uspješni.

Sudjelovali smo u UNICEF-ovoj akciji ,,Škole za Afriku“ te u prikupljanju plastičnih čepova radi pomoći oboljelima od leukemije i limfoma.

Sjednice Nastavničkoga i razrednih vijeća održavale su se redovito.

Pedagoginja je posjećivala nastavne sate, pregledavala pedagošku dokumentaciju te vodila razgovore s učenicima, profesorima, roditeljima i ostalima.

Provodila se nastava Zdravstvenog i Građanskog odgoja i obrazovanja.

U travnju, u našoj je školi provedeno PISA-istraživanje, čija je koordinatorica bila pedagoginja Nina Savić.

Učenici drugog razreda: Ivan Kovač, Josip Kovač i Renato Jurčec, predstavljali su našu školu na ekipnom natjecanju iz matematike ,,Mathema“ u Koprivnici.

Na kraju nastavne su godine naši učenici organizirano predstavljali našu školu baranjskim osnovcima.

Ove je godine prigodnom manifestacijom otvorenog tipa 4. svibnja obilježen Dan škole.

Tijekom godine, surađivali smo:

* S Ministarstvom znanosti i obrazovanja
* s Gradom Belim Manastirom
* s Osječko-baranjskom županijom
* sa Službom za školsku medicinu
* s Centrom za socijalnu skrb
* sa Zavodom za javno zdravstvo
* s nevladinom udrugom ,,Oaza“
* s policijskom upravom
* s ostalim školama Baranje i Osječko-baranjske županije
* s udrugom ,,Sveti Martin“
* s Forumom za slobodu odgoja
* s Nansen dijalog-centrom
* s Vijećem srpske nacionalne manjine
* s Hrvatskim crvenim križem
* s ,,Glasom Slavonije“
* s lokalnim radio-postajama
* s portalom Baranjamedija.hr.

**OSTVARENJE ŠKOLSKOGA KURIKULUMA**

Ove se godine naša škola uključila u projekt ,,Pokreni promjenu“ u suradnji s Forumom za slobodu odgoja. Projekt su vodile profesorica društvene skupine predmeta Vanja Kovač i pedagoginja Nina Savić. One su u listopadu sudjelovale na edukaciji organiziranoj u Svetom Martinu na Muri. Nakon što je prof. Kovač otišla na drugo radno mjesto, nositeljica je ostala samo pedagoginja. Projekt je bio usmjeren na konstruktivan odnos prema razlikama koje postoje u društvu. U sklopu projekta, ove se godine odvijalo volontiranje u belomanastirskoj jedinici dječjega doma ,,Klasje“. U radionicama su sudjelovale zainteresirane učenice pod vodstvom pedagoginje Nine Savić i knjižničarke Kristine Vinojčić Tota. Radionice su planirane u skladu s proklamiranim ciljevima projekta. Za svoj je volonterski angažman učenica 3. O Valentina Markan dobila volontersku nagradu Grada Beloga Manastira. U prosincu smo dogovorili s Gradom da daruje Klasju prijenosno računalo.

U sklopu projekta ,,Pokreni promjenu“ , učenici trećeg razreda izradili su Svjetsku kuharicu koja je predstavljena na obilježavanju Dana škole.

Prof. Kovač je i tijekom prvoga polugodišta ove školske godine nastavila provoditi projekt ,,Kulturna i duhovna baština zavičaja“ u suradnji s Nansen dijalog-centrom.

Projekt ,,Svijet oko mene“ planiran u suradnji s Gradskim muzejom Vukovar i Otvorenim likovnim pogonom, nije ostvaren zbog otkazivanja samoga projekta.

Zbog nedostatka zainteresiranih učenika, nije ostvaren ni posjet Interliberu.

Pod vodstvom profesora Latinskoga jezika Igora Zdenčanovića, zainteresirani su profesori i učenici u prosincu posjetili manifestaciju Advent u Zagrebu te pogledali predstavu u kazalištu ,,Kerempuh“ .

Pod vodstvom profesorice Geografije Nevene Beuk, proveden je istraživački projekt na temu baranjskih pustara, s naglaskom na gospodarskoj dimenziji. Također je u sklopu nastave Geografije proveden projekt demografske analize Baranje.

Profesor Povijesti Vjekoslav Sučić u studenom je organizirao posjet Vukovaru u znak sjećanja na pad grada 1991. u Domovinskom ratu.

Prof. Sučić je također tijekom proljetnih praznika organizirao višednevnu ekskurziju u Krakow.

Stručna ekskurzija u Varaždin i Krapinu nije provedena, kao ni izlet u Kopački rit. Razlog je nedostatak zanimanja.

Profesorice Matematike Iboja Berdalović i Ljiljana Jeftimir upriličile su Večer matematike u školi.

Učenici trećeg razreda su pod vodstvom profesorice Psihologije Anastazije Kalčić proveli istraživanje o sreći.

**EKSKURZIJE**

Tijekom ove školske godine organizirane su sljedeće ekskurzije i izleti:

* jednodnevni posjet zainteresiranih učenika Novomu Sadu u suradnji s Vijećem srpske nacionalne manjine u listopadu
* posjet sajmu knjiga u Beogradu u suradnji s Vijećem srpske nacionalne manjine u listopadu
* jednodnevni posjet Vukovaru u sklopu terenske nastave o Domovinskom ratu u studenom (prof. Sučić)
* jednodnevni odlazak na Advent u Zagrebu i posjet kazališnoj predstavi u Krempuhu u prosincu (prof. Zdenčanović)
* višednevna ekskurzija u Krakow u travnju (prof. Sučić)
* maturalna ekskurzija u kolovozu u suradnji s drugim školama, učenika 3. E u Prag, a učenika 3. O u Rimini.

**PEDAGOŠKA DOKUMENTACIJA**

Podatci iz e-dnevnika usklađeni su s podatcima u e-Matici i matičnim knjigama. Nastavnici su predali pedagoginji evidenciju izvannastavnih aktivnosti i zapisnike sa sastanaka aktiva.

E-dnevnici su zaključeni s krajem školske godine.

Ravnatelj

Veljko Frank, prof.

SADRŽAJ:

1. Uvod……………………2
2. Popis zaposlenika…………………………….2
3. Učenici………………………….5
4. Izborna i fakultativna nastava………………..6
5. Ostvarenje sati u nastavi……………………...7
6. Pregled uspjeha i izostanaka nakon završetka nastavne godine………………….7
7. Negativne ocjene s obzirom na nastavne predmete zaključene na kraju nastavne godine………………………….9
8. Pedagoške mjere…………………………..10
9. Državna matura……………………………11
10. Značajna postignuća……………………….11
11. Odgojno-obrazovni rad……………………12
12. Ostvarenje Školskoga kurikuluma……………………….13
13. Ekskurzije……………………………..14
14. Pedagoška dokumentacija……………..15